Kom og dans
2026-09-30 19:00 - 21:30, 2026-10-28 19:00 - 21:30, 2026-11-25 19:00 - 21:30 (Europe/Helsinki) | Kulturmaskinen, Frølageret, Odense, Farvergården 7, Odense, 5000
Allerede kl. 18.30 i Frølageret i Kulturmaskinen er der mulighed for at lære nogle trin, så du kan være med til at danse, når Folkemusiklauget Fynboerne spiller op til dans. Alle kan være med og det er sjovere at deltage end at se på. Bare spring ud i det, hvis du er nybegynder. Støt os ved at handle i baren. Gratis entre.

Danse fra vores nabolande
2026-10-04 10:00 - 15:30 | Folkedanserhuset Holstebro, Banetoften 42, Holstebro, 7500
Mere info senere.

Søndagsdans på Museum Rebild
2026-10-04 14:00 - 17:00, 2026-10-11 14:00 - 17:00, 2026-10-18 14:00 - 17:00, 2026-10-25 14:00 - 17:00, 2026-11-01 14:00 - 17:00, 2026-11-08 14:00 - 17:00, 2026-11-15 14:00 - 17:00, 2026-11-22 14:00 - 17:00 and 2 more dates | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Basco // Dyreborg Kulturhus, Faaborg
2026-10-04 19:30 - 22:00 | Dyreborg Kulturhus, Dyreborgvej 43, Faaborg, 5600, Denmark
Basco drives af et ønske om at fortælle historier i sang og melodi, rytmik og textur, og med musikalsk åbenhed, opfindsomhed og legesyge.
På toppen af bølgen af den nordiske folk revival i efterhånden mere end et årti, bliver Basco ved med at udvikle og genopfinde sig selv. Musikken er kompleks og varieret: hårdtslående, melankolsk og med en besnærende gennemsigtighed og dybde. Som en del af en større bevægelse der gør med nordisk musik hvad Miles Davis og hans samtidige gjorde med Jazz i 50’erne, og Piazolla og hans samtidige gjorde med Argentinsk musik i 70’erne, elsker Basco at udvinde guldet i de traditioner de voksede op med, for at finde råmaterialerne til deres næste projekt, om det er et nyt album, en koncertrække samarbejde med DR Bigbandet, eller at genfortælle gamle nordiske og anglo-keltiske historier sammen med Dansk/Norsk sanger Jullie Hjetland.
“Each piece tells a story, with a common thread that continues until the final explosion” – Le Canard
Basco er:
Anders Ringgaard (DK): accordion, trombone,
Andreas Tophøj (DK): violin, viola,
Hal Parfitt Murray (DK/SCO): sang, violin, mandolin,
Villads Hoffmann (DK): cittern

Koncert med Sylvester, Jarno og Lange
2026-10-09 19:30 - 22:00 | Kulturhuset Rejsestalden., Hovedgaden 29a, Jægerspris, 3630
H.P. Lange og Jarno Varsted har udviklet deres sammenspil igennem 25 år og utallige koncerter sammen. Et udtryk der på trods af dybe rødder i den amerikanske blues og folk er helt deres eget, og grunden til at de i dag udmærker sig som et af landets førende blues og folk acts.
Leif Sylvester er formentlig kendt af de fleste for sit vedvarende bidrag til folkekulturen, både som billedkunstner, skuespiller og sangskriver. I denne konstellation, er der naturligvis mest fokus på det sidste. Sange fra tiden med Sylvester og Svalerne og op til hans seneste albums, vil blive udforsket og fortolket af de tre musikere, suppleret med sange fra HP Lange & Jarno Varsteds eget repertoire.

Familiedans
2026-10-11 13:30 - 15:30 | Kulturmaskinen, Frølageret, Odense, Farvergården 7, Odense, 5000
Kom og få en dejlig eftermiddag sammen med dine børn, børnebørn eller andre børn du kender.Folkemusiklauget Fynboerne instruerer og spiller. Gratis adgang. Sodavand, øl, kaffe og te kan købes i baren. Arrangementet er støttet økonomisk af Odense Kommune og DGI Fyn til fremme af fællesskaber frem for præstationer.

M.C. Hansen
2026-10-21 20:00 - 22:00 | KulturØen Middelfart, Havnegade 6, Middelfart, 5500
Prisvindende singer-songwriter og historiefortæller
“John Steinbeck læser højt på Benny Andersens terrasse, mens Niels Hausgaard fortæller jokes til Carl Nielsen, der spiller på klaveret”
Det er de gode historier med finurlige detaljer om det store i det små, der er i fokus, når den prisvindende danske singer-songwriter M.C. Hansen går på scenen med sin makker Jacob Chano.
Den musikalske inspiration spænder fra amerikansk folk- og rockmusik til historiefortælling, højskolesangbogen Benny Andersen. Fra Woody Guthrie, Bob Dylan og Townes Van Zandt til Ulf Lundell og Allan Olsen. På Niels Hausgaardsk manér leverer M.C. Hansen alle sine historier med lige dele fortællelyst og humor.
M.C. Hansen fortæller:
”Der er historien om min morfar, der var postbud på den samme postrute i 42 år og døde midt i en sætning under sin guldbryllupstale til sin kone. Eller den om min hustru Carina, som jeg mødte som 16-årig i 76’eren mellem Faxe Ladeplads og Næstved. Der er historien om terrorangrebet på Krudttønden i 2015. Eller den om Balle-Lars, der i 1858 skød og dræbte en enke i Ugledige og blev hovedperson i Danmarks næstsidste offentlige henrettelse.
M.C. Hansens univers er befolket med drømmere og lokale originaler fra hjemegnen Jungshoved i Præstø Fjord. Med par, der længes efter forældreskabet. Katte, der bliver kørt over ved købmand Flemmings butik.
Jeg har siden 2004 haft fornøjelsen af at have min makker Jacob Chano med på scenen. Uanset om han spiller trommer, keyboard, klaver eller synger kor, gør han det i sangens tjeneste. Det er altid melodien der bestemmer. Jeg kender ingen andre musikere, der som Jacob ansvarsfuldt støtter op om melodien og lader sangene tage os og publikum nye steder hen aften efter aften”

Zenobia
2026-10-22 19:30 - 21:15 | Hirtshals Kirke, Kirkevænget 3, Hirtshals, 9850, Denmark
Koncert med danske viser og sange samt Zenobias egne numre.
Efter koncerten er der et lille efterspil for publikum i Kirkecentret ved kirken.
Der serveres et glas vin og en kop kaffe, og der vil være mulighed for at hilse på trioen.
(Børn gratis entré)

De er Rannok Gode
2026-10-23 19:30 - 22:30 | Kulturmaskinen, Frølageret, Odense, Farvergården 7, Odense, 5000
Vi er denne aften glade for at kunne præsentere den fynske gruppe Rannok, der består af Theis Langlands og Michael Graubæk. Ballet er støttet af Odense Musikudvalg og af Statens Kunstfond. Entre 100 kr., dog kun 50 kr. for unge under 25, folk med tilknytning til aftenskolen Skibhus 17:48, Grønland og medlemmer af Folkemusiklauget Fynboerne. Sodavand, øl, kaffe og te kan købes i baren.

Folkemusik jam i Flensborg (ingen jam den 27. Juli p.g.a. renoveringsarbejder!)
2026-10-24 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Erik Grip solo
2026-10-27 19:30 - 22:00 | Gimle, Roskilde, Helligkorsvej 2, Roskilde, 4000
Sange og røverhistorier
Der er langt fra moderne pop og rock til den slags musik Erik Grip udøver og beskæftiger sig med, skrev Ritzau for nylig. Erik Grip er visesanger, folkesanger, der i dag minder mest om den amerikanske folk-revival Pete Seeger udøvede, og netop kom til Danmark i de år Erik Grip begyndte, i 1963.
Det blev ikke en karriere som forsanger hos The Defenders, som Erik Grip ellers tilbød dem, men derimod sættes den mere professionelle start med honorar hos Thøger Olesen i Smøgens Visevershus i Tivoli, København 1966, hvor Erik Grip træffer datidens store Folkemusiknavne. ”En god læreplads var det med nærvær og ærligt engagement i tiden.”
I 1975 udkom den første pladeudgivelse ”Frank Jægers Viser” og en hel række LP-album udkommer i årene derefter. Frank Jæger fejres i øvrigt i 2026 for sin 100 års fødselsdag.
Det folkelige gennembrud sker i 1983 med udgivelsen af albummet ”De levendes land” med nye melodier af Erik Grip til tekster af N.F.S. Grundtvig, bl.a. sangen ”Velkommen i den grønne lund”. Karrieren fortsætter med endnu et højdepunkt i 1987 med sangen ”Åbent landskab” oversat fra svensk af Erik Grips venJan Toftlund.
I 2022 kom udgivelse nummer 40 ”Du kom med alt det der var dig”. Et nært samarbejde med jazzpianisten Henrik Gunde. 12 sange alle med tekster af Jens Rosendal. Og senest i 2024 det mere Folk-agtige album ”Jeg er her endnu” Et samarbejde nu med rockguitaristen B-Joe.
Et personligt album der på mange måder skildrer den lange karriere Erik Grip har haft, men også viser det langt fra er slut med at ta stilling til livets mange facetter. Og koncerter er der stadig.
Det er blevet til en del priser gennem tiden, senest ”Den danske Folkemusikpris” i 2022.
En koncert med Erik Grip er en musikalsk og yderst nærværende oplevelse. Røverhistorierne om folk og fæ og anekdoter fra de mange år på scenen er ligefrem morsomme.

Zenobia
2026-10-29 19:00 - 20:30 | Flynder Kirke, Agergårdvej 12, Bækmarksbro, 7660, Denmark
Koncert med danske viser og sange samt Zenobias egne numre. Koncerten er et “Spil Dansk”- arrangement.

Nanna Larsen & Ivan Pedersen
2026-11-07 20:00 - 22:00 | KulturØen Middelfart, Havnegade 6, Middelfart, 5500
DER SKAL MERE TIL, END ET KRITIKERROST ALBUM!
Heldigvis har de to sangere/sangskrivere, med tilsammen 90 års scene-erfaring, masser af det ”mere”, der skal til.
Nanna Larsen og Ivan Pedersen har hver for sig lange karriereforløb – begge to med hits, sejre og skuffelser, og bestemt også en hel del at fortælle om det alt sammen. Begge musikere har i deres samlede karriereforløb kreeret og udgivet et massivt katalog af egne, melodiske og langtidsholdbare sange. Faktisk er de tilsammen skabere af mere end 1000 unikke, udgivne titler, som alle sammen peger frem imod det sted i karrieren, hvor duoen befinder sig i dag.
Kvaliteten, opnået grundet disse mange års uddannelse, manifesterede sig tydeligt, da duoens debutalbum, Fortunate blev ugens album på DR straks efter udgivelsen, og i at singlerne fra albummet opnåede massive afspilninger på DR.
Begge singer/songwritere ejer evnen til vokalt at ”bære en melodi”, at skrive iørefaldende sange med meningsfuldt tekstligt indhold for den interesserede lytter, samt et udbygget talent for at fremlægge den gode historie, der formidler sangenes indhold og baggrund til publikum på en fængslende og ofte humoristisk måde.
Alt dette “mere“ bliver spændende akkompagneret af de to virkelig dygtige musikere: Jimmy Guldbæk guitarer/vokal og Mikkel Grue guitarer/pedal steel. Koncerterne har medført kaskader af positive publikumsreaktioner, og det rutinerede ensemble forlader sjældent scenen uden stående ovationer, og et publikum på vej hjem, smånynnende med en lille rest af en tåre i øjenkrogen.
Med knald-kompetente lydansvarlige Kent Olsen bag mikseren fremstår hans lydesign som en stærkt medvirkende årsag til publikums tilfredshed
Nanna & Ivan er i skrivende stund færdige med og klar til miks af sangene til duoens anden albumudgivelse, der forventes udgivet i det tidlige efterår 2025.
Der er ikke mange tegn på at duoens kreative åre vil løbe tør snarligt, så hvem ved, hvad der kommer af ny musik i 2026?
Duoen vil OGSÅ kunne opleves på koncerter i hele Danmark efteråret 2026.

David Francey
2026-11-11 19:30 - 22:00 | Gimle, Roskilde, Helligkorsvej 2, Roskilde, 4000
David Francey er en af Canadas bedste sangskrivere. Han har gæstet Tønder Festivalen flere gange, senest i 2012 og har også turneret i Danmark.
David Francey er født i Skotland men flyttede som barn med sine forældre til Canada. Oprindelig var han tømrer, og han gjorde først sin entré på musikscenen i en sen alder – han har dog ikke spildt tiden: Tolv albums er det indtil videre blevet til, fire gange har han vundet Canadas fornemste musik pris, JUNO award (senest i 2024 for albummet The Breath Between), fire gange har han fået en Canadian Folk Music Award, og i 2008 fik han den prestigefyldte SOCAN Folk Music Award – bare for at nævne nogle af de mange officielle anerkendelser, han har hentet. Men priser eller ej – først og fremmest, så skriver han dog nogle fantastiske sange, der går rent hjem hos de fleste.
Som avisdreng i Ayrshire i Skotland fik han en forsmag på arbejdslivet. Han slugte avisens nyheder med stor appetit og grundlagde en livslang interesse for politik og verdens begivenheder, mens han udviklede den sociale bevidsthed, der danner baggrunden i hans sange.
Da han var 12 år emigrerede han og hans familie til Toronto i Canada. De mange familieudflugter i det sydlige Ontario – med flerstemmig sang i bilen – gav ham en kærlighed til landskaberne, historien og menneskerne i hans adopterede hjemland.
De tætte bånd til Canada og den almindelige canadier voksede gennem Davids blaffeture på tværs af landet, arbejdet på Torontos rangerbanegårde, i Yukons bush og på byggepladserne i Quebecs Eastern Townships. Denne tilknytning skinner i gennem i hans sange om jernbanelinjerne, gårdene og søvejen langs St. Lawrence River.
På scenen er David Francey både sanger og historiefortæller. Han er en mand, der udstråler ærlighed og varme, og hans skæve humor og skarpe iagttagelser kombineret med hans åbenhjertige sangstil har vundet mange loyale fans.
På turnéen i Danmark ledsages David af en guitarist

Jamcon – spilleweekend
2026-11-13 17:00 - 2026-11-15 13:00 | Tørvelong 22, Stenstrup, Tørvelong 22, Stenstrup
Hvis du elsker at spille folkemusik, så kom til de Sydfynske Alper.
Vi mødes ca. 20 mennesker og spiller og danser en hel weekend væk.
Man kan være med om man kan en enkelt melodi på sit instrument eller har spillet hele sit liv. Vores fokus er at skabe musik sammen i et trygt jam-rum, hvor man tør udfordre sig selv, fordi vi tager kærligt imod alle hinandens musikalske indspark.
Pris: 650 kr (150 hvis man er under 25 eller studerende)
Tilmelding: www.jamcon.dk
Så, pak dit instrument, tag din bedste melodi under armen og skru danseskoene på – vi ses på Jamcon!

Koncert med Nuala Kennedy & Himmerland
2026-11-20 19:30 - 22:00 | Kulturhuset Rejsestalden., Hovedgaden 29a, Jægerspris, 3630
Nuala Kennedy
Nuala Kennedy (irsk fløjte og vokal) er en af vor tids bedste irske sangerinder. Hun samarbejder og turnerer med mange forskellige internationale musikere bl.a. det legendariske band Solas, som nu er gendannet med Nuala som forsanger.
Himmerland
Himmerland turnerer i disse år i store dele af verden med ny musik, komponeret
af de markante og særdeles erfarne musikere og komponister med baggrund i
meget forskellige genrer, traditioner og kulturer.

Bal med 3 musikere fra Fanø
2026-11-20 19:30 - 22:30 | Kulturmaskinen, Frølageret, Odense, Farvergården 7, Odense, 5000
Vi får denne aften besøg af Tove de Fries på violin, Ole Mouritzen på harmonika og hans søn Jens Mouritzen på trommer. Glæd jer til en herlig aften. Ballet er støttet af Odense Musikudvalg og Statens Kunstfond. Entré 100 kr., dog kun 50 kr. hvis du er under 25, har tilknytning til aftenskolen Skibhus 17:48, Grønland eller er medlem af Folkemusiklauget Fynboerne. Støt os ved at handle i baren.

Folkemusik jam i Flensborg
2026-11-28 18:00 - 23:30 | Kulturcafe Tableau, Kurze Straße 1, Flensborg, 24937

Anne Iben og de Henslængte
2026-12-01 19:30 - 22:00 | Gimle, Roskilde, Helligkorsvej 2, Roskilde, 4000
Anne Iben med band
Roskildes egen Anne Iben udgav i 2024 albummet ”Til verdens ende” som er indspillet i Medley studiet med musikere som spiller med – eller har spillet med Anne Ibens egne musikalske forbilleder – Rune Kjeldsen (Savage Rose m.fl.), Eddi Jarl (Lars Lilholt m.fl.), Jesper Bo Hansen (Anne Linnet m.fl.), Jesper Haugaard (Kim Larsen m.fl.), Knud Møller (Johnny Madsen)
“Stemninger og billeder er vel kønsløse, så når folk som Erik Grip, Eik Skaløe, Skousen og Ingemann, Kim Larsen og ikke mindst protestsangeren Jan Toftlund “flimrer frem fra støvet” fra de musikalske erindringer hos lytteren her, må vi jo konkludere, at vi er godt i gang med at bevæge os “Til verdens ende” med Anne Iben.
Miss B. Haven med Lise Cabble er ej heller ikke langt væk i eksempelvis sangene “Napoleon” og “Hun lå som redt”.
Anne Iben synger albummet igennem ufortrødent og uden tilbageholdenhed, og naturligvis med “tro på egne evner” sig frem i ord og billeder med noget på hjerte.
Brian Sandgaard
‘Til Verdens Ende’ er et album der fra start til slut ved hvorhen det vil, det er fremragende produceret, har kant og stil og sange som titelnummeret selv (Til Verdens Ende) og ‘På Tynd Is’ er fremragende skrevet og sunget af Anne Iben – hvis stemme henfører mig til bl.a. ‘Anne Grete’, ‘Bifrost’ og ‘Chrissie Hynde’. Efter 5 aflytninger af albummet, fremstår det lige stærkt!
Klaus Handsome
Albummet kan høres her: https://open.spotify.com/album/1wHhCI6IeQGDJrCnwzttWm?si=kqb4-cwGTZ2uZ6EyQLA_SA
Denne aften spiller Anne Iben med bandet ”de Henslængte” som består af Roskilde lokale musikere: Anders Hvidberg, Remy Frederiksen og Kasper Bruhn
Hør Anne Iben og de Henslængte her:
Koncert i Kunstsmedjen 2025
Anne Iben & de Henslængte på Musicon i Roskilde oktober 2025 – YouTube: www.youtube.com/shorts/pG7yr56um0Q
Bogart Julesession 2025
24. januar 2026 – YouTube: www.youtube.com/watch?v=bzsSNHKk0yA
Anne Iben er desuden ophavskvinde til fredssangen ”Fredsduer” som er skrevet sammen med Camilla Tiedt. Sangen er indtil videre blevet sunget af tusindvis af børn og voksne og er nået vidt omkring; den er bl.a. blevet sunget i skoler, på Klimafolkemødet, af kor, på festivaler, på gader og stræder, i kirker og på plænen i Tivoli i forbindelse med fejring af 80 året for befrielsen. Hør fredssangen her: Fredsduer – ny fredssang til fri download — Roskilde Synger
